Ansvarsforsikringen er lovpligtig for alle varebiler. Den dækker dit ansvar, hvis du kommer til at gøre skade på andre personer, deres ting eller køretøjer under et trafikuheld. Vælger du én af vores forsikringspakker, vil din varebil også som minimum være dækket med kasko, førerdækning og krisehjælp. Kaskoforsikringen er dog rigtig god at have, da den dækker skade på din varebil, hvis den bliver stjålet, udsat for hærværk eller får skader i et trafikuheld. På den måde står du ikke tilbage med en stor regning, der kan skade din virksomheds økonomi. Med dækningerne Førerdækning og Krisehjælp er føreren af varebilen dækket for personskade i soloulykker. Du får også dækket psykologisk krisehjælp, hvis der sker et uheld, så føreren har de bedste forudsætninger for at komme hurtigt tilbage på arbejde.